ఒక్క మగాడు
ఒక్క మగాడు 2008లో విడుదలైన తెలుగు సినిమా. నందమూరి వంశ వీరాభిమాని వై.వి.ఎస్.చౌదరి దర్శకత్వంలో నందమూరి బాలకృష్ణ నటించిన చిత్రం కావడంతో ఈ చిత్రంపై విపరీతమైన అంచనాలు పెరిగిపోవడం, ఆ అంచనాలను అందుకునే రీతిలో చిత్రం లేకపోవడం వల్ల ఈ చిత్రం బాలకృష్ణకు మరొక పరాజయాన్ని మిగిల్చింది. మేకప్, గ్రాఫిక్స్ మరియు సాంకేతిక విలువలను పట్టించుకున్నంతగా కథను పట్టించుకోలేదు కాబట్టే ఈ చిత్రం పరాజయం పాలయ్యింది. ఈ చిత్రంలో హీరో పాత్ర నరసింహనాయుడు, భారతీయుడు అనే రెండు సినిమాల హీరో పాత్రల కలగలుపు అని పలువురు విమర్శించారు.
వెంకటాపురం గ్రామంలో వీరవెంకట సత్యనారాయణ స్వామి (స్వామి) ప్రజలకు ఆరాధ్యనాయకుడు. అతని తాత దేశం స్వరాజ్యం కోసం పోరాడి, బందీగా అయ్యి, తరువాత ఆచూకీ కానరాలేదు. అవినీతిపరులైన ఎందరో అధికారులు, ప్రముఖులు మరణించగా ఆందుకు స్వామిని అనుమానించడం మొదలు పెడతారు. కాని "ఒక్కమగాడు" అనబడే ముసలివాడు తానే ఈ శిక్షలను అమలుచేస్తున్నానని చెబుతుంటాడు. స్వామికి, ఒక్క మగాడికి పోలికలుంటాయి. ఇంకా స్వామికి నంబూద్రి అనబడే రాజకీయనాయకునితో వైరం ఉంది. ఈ స్థితిలో ఒక్కమగాడికోసం అన్వేషణ మొదలవుతుంది.ఈ చిత్రంలో ఒక్క మగాడు (బాల కృష్ణ) ఒక చేతితో కరెంటు తీగను పట్టుకుని మరొక చేతితో ముగ్గురు వ్యక్తులను పట్టుకుంటాడు కురెంటు షాకు వల్ల ఆ ముగ్గురూ చనిపోయినా ఒక్క మగాడికి మాత్రం ఎమీ కాకపోగా ఆయన నవ్వుతూ కనిపిస్తాడు. ఈ సన్నివేశం అసహజంగా అనిపించినా బాలకృష్ణ లాంటి కమర్షియల్ హీరోకి ఆ మాత్రం ఉండాలి.
నిర్వాహక నిర్మాత - కొమ్మినేని వెంకటేశ్వరరావు సహ నిర్మాత - యలమంచిలి యుక్త సినిమాటోగ్రఫీ - మధు నాయుడు ఎడిటింగ్ - కోటగిరి వెంకటేశ్వరరావు కోరియోగ్రఫీ - బృంద, తార, అమ్మ రాజశేఖర్ స్టంట్స్ - విజయన్ సంభాషణలు - చింతపల్లి రమణ
ఒక్క మగాడు - రీటా, భార్గవ - రచన:చంద్రబోస్ దేవాది దేవా - విజయ్ యేసుదాస్, రంజిత్ - రచన:చంద్రబోస్ అమ్మతో - నవీన్, అనుష్క - రచన:చంద్రబోస్ అ.. ఆ .. ఇ.. ఈ.. -రాహుల్ నంబియార్, జే - రచన:చంద్రబోస్ నను పాళించగా - రీటా, మల్లికార్జున - రచన:చంద్రబోస్ రే - ఎస్.పి.బాలసుబ్రహ్మణియన్, చిత్ర - - రచన:చంద్రబోస్
అంతకు కొద్దికాలం ముందే వచ్చిన చిరుత వంటి సినిమాలతో ఆరంభమైన అభిమానుల పోస్టర్ల సంరంభం ఒక్కమగాడు చిత్రం విడుదల సందర్భంగా బాగా కనిపించింది. బాలకృష్ణ అభిమానుల పోస్టర్లు పెద్దయెత్తున ఊరూరా వెలిశాయి. ఈ పోస్టర్లలో సినిమా అభిమానం, స్థానిక రాజకీయ వర్గ సూచన, కులాభిమానం ఛాయలు కనిపించడం విశేషం.
వర్గం:2008 తెలుగు సినిమాలు